proxectonos/corpus_dominio_legal_administrativo_tmp huggingface dataset:
05/09/2012 | Administración LocalMunicipal
Santiago de Compostela
Tesourería. Sección de Xestión
Exposición pública

Exposición pública do padrón das taxas polos servizos de subministración de auga e conservación de contadores, saneamento e depuración de augas residuais, e recollida e tratamento de residuos sólidos urbanos. Configurado pola empresa concesionaria do servizo de subministración domiciliaria de auga potable e saneamento e depuración de augas residuais, e xestora da recadación en periodo voluntario da taxa por prestación do servizo de recollida e tratamento de residuos sólidos urbanos, o padrón das taxas polos servizos de subministración de auga e conservación de contadores, saneamento e depuración de augas residuais, e recollida e tratamento de residuos sólidos urbanos correspondente ao 3.º bimestre de 2012, ao abeiro do disposto no artigo 84 da Ordenanza xeral de xestión, liquidación, recadación e inspección dos tributos e doutros ingresos de dereito público local do Concello de Santiago de Compostela, o citado padrón estará a disposición do publico durante 15 días dende a publicación do presente anuncio no BOP na Oficina de Atención ao Contribuínte sita na rúa Presidente Salvador Allende, n.º 4-baixo, en horario de 9 a 14 horas, de luns a venres, para que os interesados poidan examinalo, e, no seu caso, formular as reclamacións oportunas. Contra estes actos poderá formularse perante a Sra. concelleira-delegada de facenda, orzamentos e contratación, o recurso de reposición previo ao contencioso-administrativo do artigo 14.2 do Real decreto legislativo 2/2004, do 5 de marzo, polo que se aproba o texto refundido da lei reguladora das facendas locais, nos términos previstos en dito precepto legal e no artigo 54 da Ordenanza xeral do Concello. Neste senso, a publicación no Boletín Oficial da Provincia deste anuncio, surte efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria, e no artigo 85.3 da Ordenanza xeral do Concello. O pago poderá efectuarse nas oficinas da empresa AQUAGEST, abertas ao público de 8 a 13.30 horas, de luns a venres, ou en calquera oficina de Novagalicia Banco, dentro do horario habitual de atención ao público. Transcorrido o periodo voluntario de pago establecido, as débedas pendentes esixiránse pola vía de constriximento e devengarán o recargo de apremio, os xuros de mora e as custas que se produzan. Santiago de Compostela, 22 de agosto de 2012. A CONCELLEIRA DELEGADA DE FACENDA, ORZAMENTOS E CONTRATACIÓN Asdo.: Cecilia Sierra Rey
05/09/2012 | Administración LocalMunicipal
A Coruña
Servizos Sociais
Edicto de citación para a notificación de requirimento de pagamento

EDICTO EDICTO DE CITACIÓN PARA A NOTIFICACIÓN DE REQUIRIMENTO DE PAGAMENTO D. José Antonio Gómez García, xefe de servizo de Servizos Sociais do Excmo. Concello da Coruña, FAI SABER: Que unha vez que se intentou, sen resultado positivo, praticarlles a notificación persoal aos contribuíntes que se relacionan, ou aos seus representantes, nos termos do art.112 da lei 58/2003, do 17 de decembo, xeral tributaria, por medio do presente e de conformidade co que dispón a devandita norma, cítaselles para seren notificados mediante comparecencia do requirimento de pagamento emitido nos respectivos expedientes, durante o prazo de QUINCE DÍAS NATURAIS, contados a partir do seguinte ao da publicación do presente edicto, na oficina da Recadación Municipal situada na rúa Franxa, 20-22 baixo desta cidade, entendéndose a notificación producida para todos os efectos legais cando, transcurrido o dito prazo, non se comparecese. A Coruña, 24 de agosto do 2012. O xefe de servizo de Servizos Sociais D. Alieu Sagnier Ojuez
05/09/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 85/2012

Resolución do 9 de agosto de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de A Coruña (expediente IN407A 85/2012). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: retranqueo L. M. T. Avda. Finisterre, n.° 331. Situación: Concello de A Coruña. Características técnicas: Liña eléctrica de media tensión subterránea GRN-737-polígono da Grela, a 15/20 kV, cunha lonxitude de 0,826 km, coa orixe en empalmes proxectados na L. M. T. S. GRN-737, tramo entre a subestacíón A Grela 2 e a derivación ao C. T. Naves Moura (Expte.52.476), condutor tipo RHZ1-2OL-12/20 kV 3(1X240 Al) e final no paso aéreo-subterráneo a realizar no apoio existente s/n da L. M. T. GRN-737, tramo entre a subestación A Grela 2 e a derivación ao C. T. Naves Moura. Liña eléctrica de media tensión subterránea GRN-742-polígono da Grela, a 15/20 kV, cunha lonxitude de 0,826 km, coa orixe en empalmes proxectados na L. M. T. S. GRN-742, tramo entre a subestación A Grela 2 e a derivación ao C. T. Gaon/Bens (Expte.29.656), condutor tipo RHZ1-2OL-12/20 kV 3(1X240 Al) e final no paso aéreo-subterráneo a realizar no apoio existente s/n da L. M. T. GRN-742, tramo entre a subestación A Grela 2 e a derivación ao C. T. Gaton/Bens. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado edificio administrativo de Monelos, rúa Vicente Ferrer, 2, 2.° andar, 15071-A Coruña, no prazo de vinte días, a partir da última publicación. A Coruña, 9 de agosto de 2012. A xefa territorial Por ausencia O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Bogdan Alin Lasterra Moussaoui
05/09/2012 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptacíón da ampliación das delegacións de competencias tributarias do Concello de Miño en materia de recadación voluntaria e executiva das sancións de tráfico

O Pleno desta Corporación, na sesión ordinaria celebrada o día 27 de xullo de 2012, adoptou, entre outros, o seguinte acordo: “39.–ACEPTAR A AMPLIACIÓN DAS DELEGACIÓNS DE COMPETENCIAS TRIBUTARIAS DO CONCELLO DE MIÑO EN MATERIA DE RECADACIÓN VOLUNTARIA E EXECUTIVA DAS SANCIÓNS DE TRÁFICO. Aceptar a ampliación das competencias delegadas en materia tributaria acordada polo Concello de Miño en relación coa seguinte materia: • Recadación voluntaria e executiva das sancións impostas nos expedientes sancionadores polas denuncias cursadas polo Concello polas infraccións das normas sobre tráfico, circulación de vehículos de motor e seguridade viaria. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme co establecido no artigo 7 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo”. O que se fai público para xeral coñecemento. A Coruña, 27 de agosto de 2012. O presidente/PDFR 10/08/2012 O secretario accidental Antonio Cañás Varela Luis Jaime Rodríguez Fernández
05/09/2012 | Administración LocalMunicipal
Touro
Decreto de delegación para celebración de matrimonio civil

Faíse público, para xeral coñecemento, que o alcalde-presidente deste Concello, con data 31 de xullo de 2012, dictou o presente decreto que a continuación se transcribe literalmente: “RESOLUCIÓN DA ALCALDÍA Visto o expediente para a celebración do matrimonio civil entre D. Milorad Guzhñay Abellan e D.ª Laura Mosquera Tarrío, No uso das atribucións que me confire a vixente lexislación artigos 21.2 e 23.3 da Lei 7/1985 do 2 de abril, reguladora das bases do réxime local, modificada pola Lei 11/99 do 21 de abril, e artigos 43 e 44 do R. D. 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. RESOLVO: Primeiro. –Delegar na Concelleira D.ª Almudena del Mar Castro Quintás a competencia para a celebración do citado matrimonio civil neste municipio o día 1 de setembro de 2012, ás 19 horas, no período indicado. Segundo. –Notificar persoalmente a presente resolución á interesada, que se considerará aceptada tácitamente, salvo manifestación expresa. Terceiro. –A presente resolución será publicada no Boletín Oficial da Provincia, e igualmente publicar o decreto no taboleiro de anuncios do Concello, dándose conta do seu contido ao Pleno da Corporación na primeira sesión que se celebre.” En Touro, a 31 de xullo de dous mil doce. O alcalde Asdo.: Ignacio Codesido Barreiro
05/09/2012 | Administración LocalMunicipal
Ribeira
Anuncio de licitación da concesión de pistas de pádel

Anuncio para a contratación da “concesión de obra pública para a construción, conservación e explotación de catro pistas de pádel cubertas no complexo deportivo A Fieiteira”. 1.–Entidade adxudicadora. Organismo: Concello de Riveira. Órgano de contratación: Pleno do Concello de Riveira. Dependencia que tramita o expediente: Oficina Municipal de Contratación.2.–Obxecto do contrato. Denominación: concesión de obra pública para a construción, conservación e explotación de catro pistas de pádel cubertas no complexo deportivo A Fieiteira. Prazo de execución das obras: máximo de 3 meses, fixado no anteproxecto. Duración da concesión da conservación e explotación: 15 anos, computado dende a data de inicio da explotación do servizo.3.–Orzamento base de licitación pola execución das obras. Valor estimado do contrato: 287.365,77 euros. IVE (18%): 51.725,84 euros. Suma: 339.091,61 euros.4.–Canon. O concesionario desta obra pública queda obrigado a abonar ó Concello de Riveira un canon anual de carácter mínimo de 3.000,00 euros anuais (IVE excluído) ou, no seu caso, o maior canon que oferte con ocasión de formula-la súa proposición económica.5.–Tramitación e procedemento. Tramitación: urxente. Procedemento: aberto, con varios criterios de valoración.6.–Criterios de adxudicación. Os indicados na cláusula 15 do prego de cláusulas administrativas particulares. – Criterios suxeitos a baremo cuantitativo (total 55 puntos). – Criterios suxeitos a un xuízo de valor (total 45 puntos). 7.–Garantías esixidas. Provisional: non se esixe. Definitiva: o 5% do importe de adxudicación, excluído o imposto sobre o valor engadido. Esta garantía responderá así mesmo da explotación.8.–Presentación de ofertas. Prazo de presentación: dentro do prazo de trece (13) días naturais, contados a partir do día seguinte ó da publicación do anuncio de licitación no Boletín Oficial da Provincia da Coruña ou no perfil de contratante do Concello de Riveira. Lugar de presentación: no Rexistro Xeral do Concello de Riveira, sito na praza do Concello, número 1, de Riveira. Documentación a presentar: a esixida na cláusula 12 do prego de cláusulas administrativas particulares.9.–Apertura das ofertas. O lugar, data e hora na que se celebrará o acto público da apertura das ofertas presentadas publicarase no taboleiro de anuncios e no perfil de contratante do Concello de Riveira.10.–Gastos de publicidade. Os derivados da publicación dos anuncios de licitación serán por conta do adxudicatario.11.–Obtención de documentación e información. Dependencia: Oficina de Contratación do Concello de Riveira. Domicilio: praza do Concello, n.º 1. Riveira (A Coruña). C. P. 15960 Teléfono 981 83 54 17. Extensión 214. Fax 981 87 16 10. Correo electrónico: contratacion@riveira. com. Dirección do perfil de contratante do Concello de Riveira na Internet: www.riveira.es Data límite para a obtención de documentación e información: ata o día de finalización do prazo para presenta-las ofertas. Riveira, a 28 de agosto de 2012. O alcalde Asdo.: Manuel Ruiz Rivas
05/09/2012 | Administración LocalMunicipal
Touro
Anuncio de información pública relativa á aprobación inicial da modificación da Ordenanza reguladora e Ordenanza fiscal do servizo de axuda no fogar

ANUNCIO Información pública relativa á aprobación inicial da modificación da Ordenanza reguladora e Ordenanza fiscal do servizo de axuda no fogar Que na sesión do Pleno extraordinario da Corporación, que tivo lugar con data de 27 de xullo de 2012, aprobouse inicialmente a modificación da Ordenanza reguladora e Ordenanza fiscal do servizo de axuda no fogar, someténdose, por medio do presente, a información pública polo prazo de trinta (30) días hábiles para a eventual presentación de reclamacións e suxerencias, conforme establece o art.49 da Lei 7/1985, do 2 de abril, reguladora das bases do réxime local, e o art.56 do Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local. Touro, 16 de agosto de 2012. Alcalde-presidente en funcións Maria Constancia Bakhoum Banora
05/09/2012 | Administración LocalMunicipal
Ponteceso
Secretaría
Anuncio de licitación do punto limpo de Ponteceso

ANUNCIO DE LICITACIÓN DO PUNTO LIMPO DE PONTECESO 1. Entidade adxudicataria. Organismo: Concello de Ponteceso. Dependencia que tramita o expediente: Secretaría. Número de expediente: 5/2012.2. Obxecto do contrato. Descrición do obxecto: “Contrato de concesión administrativa para a explotación e o mantemento do punto limpo de Ponteceso”. Lugar de execución: punto limpo de Ponteceso. Prazo do contrato: cinco (5) anos, con posibilidade de prórroga anual ata un máximo de cinco anualidades.3. Tramitación, procedemento e forma de adxudicación. Tramitación: ordinaria. Procedemento: aberto. Forma: con multiplicidade de criterios.4. Orzamento base de licitación. Canon fixo: 57164,34 €/ano, IVE incluído. Ese canon poderá actualizarse mediante a aplicación do IPC.5. Garantías. Definitiva: 5% do importe da adxudicación, excluido o IVE.6. Obtención de documentación e información. Entidade: Concello de Ponteceso. Enderezo: rúa Concello, núm.18. Localidade e código postal: 15110 Ponteceso. Teléfono 981 714 000. Fax 981 715 028. Data límite de presentación de documentos e información: ata o día que se sinale como último para presentar as ofertas.7. Requisitos específicos do contratista. Solvencia económica e financeira e solvencia técnica e profesional.8. Presentación de ofertas ou das solicitudes de participación. Data límite para presentar as ofertas ou as solicitudes de participación: as empresas interesadas na licitación presentarán as súas propostas durante os 15 días naturais seguintes ao da última publicación no Boletín Oficial da Provincia. Documentación que hai que presentar: dentro de cada sobre e na primeira páxina, en folla independente, constará un índice numérico dos documentos que o integran, de conformidade co artigo 80.1 do Regulamento xeral da Lei de contratos das administracións públicas (Real decreto 1098/2001, do 12 de outubro). Sobre A, subtitulado “Documentación”: conterá a documentación que esixe a cláusula 2.7.2 do prego de cláusulas técnicas e administrativas. Sobre B, subtitulado “Memoria técnica-económica”: conterá a documentación que esixe a cláusula 2.7.2 do prego de cláusulas técnicas e administrativas. Sobre C, subtitulado “Oferta económica”: conterá a documentación que esixe a cláusula 2.7.2 do prego de cláusulas técnicas e administrativas. Lugar para presentar as ofertas: 1. Entidade: no Rexistro Xeral de entrada de documentos do Concello de Ponteceso ou por calquera dos medios que establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común.2. Enderezo: rúa Concello, núm.18.3. Localidade e código postal: Ponteceso - 15110.9. Criterios de adxudicación do concurso. Os regulados na cláusula 2.10 do prego de cláusulas administrativas particulares.10. Gastos dos anuncios. O adxudicatario terá a obriga de pagar todos os gastos de publicación de anuncios de licitación e de adxudicación que se publiquen nos medios de comunicación ou nos diarios e boletíns oficiais. Ponteceso, 13 de agosto de 2012. O alcalde José Luis Fondo Aguiar
05/09/2012 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación das delegacións de competencias tributarias do Concello de Santiso en materia de recadación voluntaria e executiva da taxa pola recollida de lixo

O Pleno desta Corporación, na sesión ordinaria celebrada o 27 de xullo de 2012, adoptou, entre outros, o seguinte acordo: “40.–ACEPTAR A AMPLIACIÓN DAS DELEGACIÓNS DE COMPETENCIAS TRIBUTARIAS DO CONCELLO DE SANTISO EN MATERIA DE RECADACIÓN VOLUNTARIA E EXECUTIVA DA TAXA POLA RECOLLIDA DE LIXO. Aceptar a ampliación das competencias delegadas en materia tributaria acordada polo Concello de Santiso en relación coa seguinte materia: • Recadación voluntaria e executiva da taxa pola recollida de lixo. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme co establecido no artigo 7 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 27 de agosto de 2012. O presidente/PDFR 10/08/2012 O secretario accidental Antonio Cañás Varela Luis Jaime Rodríguez Fernández
05/09/2012 | Administración LocalMunicipal
Muros
Edicto da aprobación definitiva do orzamento xeral de 2012

EDICTO Aprobación definitiva do orzamento xeral 2012 Quedando definitivamente aprobado o orzamento xeral para o exercicio do 2012 despois do edicto no BOP n.º 148, do 6 de agosto –aprobación plenaria do 27 de xullo 2012–, sen que se presentaran alegacións no trámite de información pública, que rematou o 24 de agosto, en cumprimento do disposto no artigo 150.3 da Lei 39/1988, faise público que o devandito orzamento ascende en gastos a SETE MILLÓNS NOVENTA E NOVE MIL VINTESEIS CON TRINTA E UN € (7.099.026,31 €), e en ingresos á contía é de OITO MILLÓNS SETENTA E OITO MIL CINCOCENTOS SETENTA E NOVE CON DAZASEIS € (8.078.579,16 €), aprobándose os orzamentos do 2012 con un superávit por + 979.545,75 €, consecuencia da contabilización do plan de axuste por ese importe, en aplicación do RDL 4/2012, e a operación de endebedamento co ICO na que se instrumentou ese plan de axuste, no que se inclúe a plánella e a relación de postos de traballo que se reproducen de seguido, correspondendo a cada capítulo as cantidades que a continuación se expresan: ANEXO DE PERSOAL P: en propiedade V: vacante Muros, 28 de agosto de 2012. A ALCALDESA Asdo.: Caridad González Cerviño
05/09/2012 | Administración LocalProvincial
Deputación Provincial da Coruña
Tesourería
Aceptación da delegación de competencias en materia de instrución dos expedientes sancionadores por denuncias cursadas polo Concello de Miño por infracción das normas sobre tráfico, circulación de vehículos a motor e seguridade viaria

A Excma. Deputación Provincial da Coruña, na sesión plenaria ordinaria celebrada o día 27 de xullo de dous mil doce, adoptou, entre outros, o seguinte acordo: “36.–ACEPTAR A DELEGACIÓN DE COMPETENCIAS EN MATERIA DE INSTRUCIÓN DOS EXPEDIENTES SANCIONADORES POR DENUNCIAS CURSADAS POLO CONCELLO DE MIÑO POR INFRACCIÓN DAS NORMAS SOBRE TRÁFICO, CIRCULACIÓN DE VEHÍCULOS A MOTOR E SEGURIDADE VIARIA. Aceptar a delegación de competencias en materia de instrucción dos expedientes sancionadores por denuncias cursadas polo concello por infracción das normas sobre tráfico, circulación de vehículos de motor e seguridade viaria acordada polo Concello de Miño. O exercicio das competencias delegadas obxecto de aceptación, levarase a cabo nos termos establecidos nas bases e terá efectos dende o momento no que se publique este acordo no Boletín Oficial da Provincia e no Diario Oficial de Galicia, conforme ao establecido no artigo 7 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, a 27 de agosto de 2012. O PRESIDENTE, PDFR 10/08/2012 O SECRETARIO ACCIDENTAL Asdo.: Antonio Cañás Varela Asdo.: Luis Jaime Rodríguez Fernández
05/09/2012 | Administración LocalMunicipal
Touro
Anuncio de delegación de funcións da Alcaldía durante o mes de agosto de 2012

ANUNCIO Por esta Alcaldía, con data 31 de xullo de 2012, ditouse a seguinte resolución: “Tendo que ausentarme do municipio e non podendo exercer as funcións que corresponden á Alcaldía durante o período comprendido entre os días 1 e 31 de agosto de 2012, e en aplicación do establecido no artigo 63 da Lei 5/1997, do 22 de xullo, de administración local de Galicia, RESOLVO: Primeiro. –Designar ó primeiro tenente de alcalde, don Eugenio Elisardo Montero Valiño, como substituto na Alcaldía nos termos establecidos no artigo 47.2 do Regulamento de organización, funcionamento e réxime xurídico das entidades locais, delegando no mesmo as funcións correspondentes á Alcaldía, entre os días 1 e 31 de agosto de 2012, ambos inclusive, con excepción da ordenación de pagos. Segundo. –O presente decreto entrará en vigor na data da delegación, sen prexuízo da súa publicación no Boletín Oficial da Provincia e da súa posta en coñecemento do Pleno. Mandouno e asina o señor alcalde, D. Ignacio Codesido Barreiro, en Touro, a trinta e un de xullo de dous mil doce, de que eu, secretario, certifico.” Touro, 10 de agosto de 2012. O alcalde en funcións Asdo.: Eugenio E. Montero Valiño
05/09/2012 | Administración LocalMunicipal
Porto do Son
Exposición pública da conta xeral de 2011

Exposición pública da conta xeral de 2011 Formulada a conta xeral do orzamento deste Concello correspondente ao exercicio de 2011, e informada pola Comisión Especial de Contas, exponse ao público cos documentos que a xustifican e o informe da mencionada comisión, na Intervención do Concello, durante o prazo de quince días hábiles, contados a partir do seguinte ao da inserción do presente edicto no Boletín Oficial da Provincia, ao obxecto de que os interesados poidan examinala e formular por escrito as reclamacións, reparos ou observacións que se estimen pertinentes, durante o dito prazo de exposición e os oito días seguintes, de conformidade co disposto nos artigos 116 da Lei 7/1985, do 2 de abril, reguladora das bases do réxime local, e artigo 212.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Porto do Son, 28 de agosto de 2012. O alcalde Asdo.: José Luis Oujo Pouso
05/09/2012 | Administración LocalProvincial
Deputación Provincial da Coruña
Tesourería. Servizo Provincial de Recadación
Citación para a notificación por comparecencia das resolucións nos procedementos de fraccionamentos ou aprazamentos de pagamento

Logo de intentarse as notificacións persoais nos procedementos de fraccionamentos ou aprazamentos de pago aos interesados ou aos seus representantes que se relacionan na táboa seguinte, nos domicilios designados por eles, non foi posible realizalas por non seren atopados ou seren descoñecidos os seus destinatarios. Conforme co que establece o art.112 da Lei 58/2003, do 17 de decembro, xeral tributaria, cítase aos interesados ou aos seus representantes para que comparezan a fin de ser notificados no Servizo de Recadación sito en r/ Archer Milton Huntington, 17-6.º na Coruña, en horario de 9.00 a 14.00 horas, de luns a venres. A comparecencia deberá ter lugar no prazo de quince días naturais, contados dende o seguinte ao desta publicación. Terase producida a notificación, para todos os efectos legais, dende o día seguinte ao de vencemento do prazo sen que se teña realizada a comparecencia. A Coruña, 27 de agosto de 2012. O xefe de Servizo de Recadación Justo Real Iglesias
05/09/2012 | Administración LocalMunicipal
Ames
Aprobación inicial do orzamento municipal 2012

ANUNCIO En sesión plenaria celebrada o 30 de agosto de 2012 prestouse aprobación inicial ao orzamento municipal 2012. Pola presente, sométese a exposición pública polo prazo de 15 días hábiles a efecto de exame e reclamacións. Para o suposto de que non fosen presentadas reclamacións, a aprobación inicial quedará elevada a definitiva de xeito automático. Ames, 31 de agosto de 2012. O alcalde Santiago V. Amor Barreiro
05/09/2012 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación das delegacións de competencias tributarias do Concello de Teo en relación coa facultade de establecer acordos e convenios coa Administración tributaria do Estado en materia de colaboración e inspección en relación co IBI

O Pleno desta Corporación, na sesión ordinaria celebrada o 27 de xullo de 2012, adoptou, entre outros, o seguinte acordo: “41.–ACEPTAR A AMPLIACIÓN DAS DELEGACIÓNS DE COMPETENCIAS TRIBUTARIAS DO CONCELLO DE TEO EN RELACIÓN COA FACULTADE DE ESTABLECER ACORDOS E CONVENIOS COA ADMINISTRACIÓN TRIBUTARIA DO ESTADO EN MATERIA DE COLABORACIÓN E INSPECCIÓN EN RELACIÓN CO IBI. Aceptar a ampliación das competencias delegadas en materia tributaria acordada polo Concello de Teo en relación coa seguinte materia: • A facultade para establecer acordos ou convenios coa Administración Tributaria do Estado en materia de colaboración e inspección en relación co Imposto sobre bens inmobles. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme co establecido no artigo 7 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 27 de agosto de 2012. O presidente/PDFR 10/08/2012 O secretario accidental Antonio Cañás Varela Luis Jaime Rodríguez Fernández
05/09/2012 | Administración LocalMunicipal
Miño
Citación para notificación por comparecencia (art.112 LXT)

ANUNCIO Citación para notificación por comparecencia (art.112 LXT) De conformidade co disposto no artigo 112 da Lei 58/2003, do 17 de decembro, da Lei xeral tributaria, e intentándose a notificación ao interesado ou ao seu representante por dúas veces, sen que fose posible practicala por causas non imputables ao Concello de Miño, ponse de manifesto, mediante o presente anuncio, que se atopan pendentes de notificar os actos ao interesado, núm. de expediente e procedemento que se especifican a continuación: En virtude do anterior, dispoño que os suxeitos pasivos, obrigados tributarios ou os seus representantes debidamente acreditados, deberán comparecer no prazo de 15 días naturais, contados dende o día seguinte ao da publicación do presente anuncio no Boletín Oficial da Provincia, en horario de 9 a 14 horas, nas oficinas do Concello de Miño (rúa Carreira, 38, 15630 - Miño, A Coruña). Así mesmo, advírteselles aos interesados que, de non compareceren no citado prazo, a notificación entenderase producida a todos os efectos legais dende o día seguinte ao do vencemento do prazo sinalado para comparecer. Miño, 27 de agosto de 2012. P. D. Res.01/02/2010 O alcalde Asdo.: Eva Vilariño González
05/09/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29633. Jesús Pérez España. Boiro

ANUNCIO INFORMACIÓN PÚBLICA CLAVE: DH. W15.29633 Jesús Pérez España, con DNI XXXXXXXXX e con enderezo en Pazos, 5, 15930 Cespón, Boiro (A Coruña). Solicita AUTORIZACIÓN para a construción dun muro de contención e peche no lugar de Pazos, parroquia de Cespón (San Vicenzo), no concello de Boiro, provincia da Coruña. As obras solicitadas consisten na construción dun muro de contención e peche no lindeiro este da finca de referencia catastral n.º 1942303NH1214S0001HW, dos planos catastrais de urbana de Boiro, coas seguintes características: zapata corrida de formigón armado de 11,7 m de lonxitude, 1,75 m de ancho e 0,8 m de profundidade. Sobre a mesma disporase o muro en pedras de granito de 3,0 m de altura ata a cota de terreo e 0,5 m adicionais cun ancho de 0,4 m de muro de peche. Sobre este disporase dun aramado de 1,20 m de altura adicionais suxeita ao muro con ancoraxes metálicos. As coordenadas UTM de ambos extremos do muro correspóndense con x=511.888, y=4.724.329 e x=511.894, y=4.724.320. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 21 de agosto de 2012. O xefe do Servizo Territorial Por ausencia O xefe da área de autorizacións e concesións Wenjie Cotroneo Medino
05/09/2012 | Administración LocalMunicipal
A Laracha
Aprobación definitiva de expediente de crédito extraordinario-suplemento de crédito 02/12

EDICTO Tendo quedado definitivamente aprobado o expediente de crédito extraordinario-suplemento de crédito número 2 de 2012, así como a modificación da base de execución número 20 das aprobadas xunto co orzamento xeral do Concello para o ano 2012, por acordo do Pleno adoptado en sesión celebrada o día 26 de xullo de 2012 e polo transcurso do prazo de 15 de días de exposición ó público, en cumprimento do disposto no artigo 169.3 do Real Decreto Lexislativo 2/2004 polo que se aproba o texto refundido da Lei reguladora das facendas locais, faise público que o orzamento do ano 2012, trala entrada en vigor do devandito expediente, tanto no estado de gastos como no estado de ingresos, ascende á cantidade de SEIS MILLÓNS CINCOCENTOS CORENTA E TRES MIL DOUSCENTOS DEZANOVE EUROS CON SETENTA E CINCO CÉNTIMOS DE EURO (6.543.219,75 €), correspondendo a cada capítulo as cantidades que de seguido se expresan, segundo o seguinte detalle: A Laracha, 29 de agosto de 2012. O ALCALDE José Manuel López Varela
05/09/2012 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación das delegacións de competencias tributarias do Concello de Cabanas en materia de xestión, inspección e recadación da taxa pola utilización privativa ou aproveitamentos especiais constituídos no solo, subsolo ou voo das vías

O Pleno desta Corporación, na sesión ordinaria celebrada o 27 de xullo de 2012, adoptou, entre outros, o seguinte acordo: “37.–ACEPTAR A AMPLIACIÓN DAS DELEGACIÓNS DE COMPETENCIAS TRIBUTARIAS DO CONCELLO DE CABANAS EN MATERIA DE XESTIÓN, INSPECCIÓN E RECADACIÓN DA TAXA POLA UTILIZACIÓN PRIVATIVA OU APROVEITAMENTOS ESPECIAIS CONSTITUÍDOS NO SOLO, SUBSOLO OU VOO DAS VÍAS PÚBLICAS. Aceptar a ampliación das competencias delegadas en materia tributaria acordada polo Concello de Cabanas en relación coa seguinte materia: • Xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo ou voo das vías públicas, a favor de empresas explotadoras de servizos de subministración de interese xeral. A xestión obxecto de delegación, afectará tanto ao suposto xeral do artigo 24 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme co establecido no artigo 7 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 27 de agosto de 2012. O presidente/PDFR 10/08/2012 O secretario accidental Antonio Cañás Varela Luis Jaime Rodríguez Fernández
05/09/2012 | Administración LocalMunicipal
Arteixo
Secretaría Xeral
Exposición pública da aprobacion inicial da Ordenanza número 38, reguladora do uso das praias do concello de Arteixo

ASUNTO: EXPOSICIÓN PÚBLICA DA APROBACIÓN INICIAL DO REGULAMENTO DO SERVIZO MUNICIPAL DE ABASTECEMENTO DE AUGA POTABEL E ALCANTARILLADO EN ARTEIXO E CADRO DE PREZOS Téndose aprobado inicialmente polo Pleno da Corporación a APROBACIÓN DA ORDENANZA MUNICIPAL N.º 38, REGULADORA DO USO DE PRAIAS DO CONCELLO DE ARTEIXO, en sesión ordinaria celebrada o día DEZASETE DE AGOSTO de dous mil doce, concédese, ao abeiro do artigo 49 b) da Lei de bases de réxime local, un prazo de TRINTA DÍAS HÁBILES, contados a partir do día seguinte ó da publicación deste anuncio, de información pública e audiencia ós interesados para a presentación de reclamacións e suxerencias que estimen pertinentes. En Arteixo, 17 de agosto do ano 2012. O ALCALDE-PRESIDENTE Asdo.: CARLOS CALVELO MARTÍNEZ
05/09/2012 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación das delegacións de competencias tributarias do Concello de Mazaricos en materia de xestión, inspección e recadación da taxa polo aproveitamento especial do dominio público local

O Pleno desta Corporación, na sesión ordinaria celebrada o 27 de xullo de 2012, adoptou, entre outros, o seguinte acordo: “38.–ACEPTAR A AMPLIACIÓN DAS DELEGACIÓNS DE COMPETENCIAS TRIBUTARIAS DO CONCELLO DE MAZARICOS EN MATERIA DE XESTIÓN, INSPECCIÓN E RECADACIÓN DA TAXA POLO APROVEITAMENTO ESPECIAL DO DOMINIO PÚBLICO LOCAL. Aceptar a ampliación das competencias delegadas en materia tributaria acordada polo Concello de Mazaricos en relación coa seguinte materia: • Xestión, inspección e recadación voluntaria e executiva da taxa por aproveitamento especial do dominio público local a favor de empresas explotadoras de servizos de subministracións e interese xeral. A xestión obxecto de delegación, afectará tanto ao suposto xeral do artigo 24 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme co establecido no artigo 7 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 27 de agosto de 2012. O presidente/PDFR 10/08/2012 O secretario accidental Antonio Cañás Varela Luis Jaime Rodríguez Fernández
05/09/2012 | Administración LocalMunicipal
Zas
Aprobación definitiva do orzamento municipal 2012

ORZAMENTO MUNICIPAL EXERCICIO 2012 Aprobado inicialmente polo Pleno da Corporación, na sesión de data 2 de agosto de 2012, o orzamento xeral para o exercicio 2012, as bases de execución do orzamento e a plantilla de persoal para dito exercicio, e trancorrido o prazo de exposición pública sen que se teñan presentado reclamacións, en cumprimento do disposto no artigo 169 do texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo, e disposicións concordantes, faise público o resumo que é o seguinte: ESTADO DE GASTOS ESTADO DE INGRESOS PLANTILLA DE PERSOAL PERSOAL FUNCIONARIO PERSOAL LABORAL FIXO PERSOAL LABORAL TEMPORAL Zas, 30 de agosto de 2012. O alcalde Asdo.: Manuel Muíño Espasandín
04/09/2012 | Administración LocalMunicipal
Oroso
Exposición pública legalización actividade Decreto 133/2008

Solicitada neste Concello por Muna Yalal Farooq Mazzi, Obras y Construcciones, SA, con CIF A-15352735, unha licenza de legalización dunha actividade de depósito de materiais, na parcela 1739 do PCP de Oroso-Gándara-Deixebre-Trasmonte, tramítase o expediente de licenza de dita actividade. En cumprimento co artigo 8.3 do Decreto 133/2008, do 12 de xuño, polo que se regula a avaliación de incidencia ambiental, procédese a abrir período de información pública por termo de vinte días dende a inserción do presente anuncio no DOGA e no BOP, para que, quen se vexa afectado de algún xeito por dita actividade, presente as observacións que considere pertinentes. De conformidade co artigo 59.5 da Lei 30/92, do 26 de novembro, do Réxime xurídico das Administracións Públicas e do procedemento administrativo común, por medio do presente anuncio comunícaselle aos interesados aos que non sexa posible notificar persoalmente, que están notificados a tódolos efectos, significándolles que teñen un prazo de vinte días contados a partir do día seguinte á notificación para alegar ó que consideren oportuno. O expediente obxecto desta información atópase depositado nas dependencias deste Concello (UR-002/2012), podéndose consultar na mesma durante horario de oficina. Oroso, 22 de agosto de 2012. O ALCALDE-PRESIDENTE. Manuel Mirás Franqueira
04/09/2012 | Administración LocalMunicipal
Oleiros
Áreas de Cultura, Educación e Deportes
Axudas a deportistas para asistencia a campionatos internacionais

ANUNCIO Axudas a deportistas para asistencia a campionatos internacionais Obxecto. –A concesión de axudas a deportistas do Concello de Oleiros seleccionados para participar en eventos deportivos de carácter oficial en competicións de carácter internacional e cuxas disciplinas deportivas conten coa Federación Internacional e estén recoñecidas pola propia Federación Española e/ou Galega, e que se celebren a máis de 600 km do Concello de Oleiros. Beneficiarios. –Deportistas empadroados no Concello de Oleiros que estean en posesión da licenza federativa en vigor na disciplina deportiva correspondente e que teñan sido seleccionados para participar nalgún dos campionatos sinalados no parágrafo anterior que se celebren ou se teñan celebrado ao longo do ano 2012. Financiación. –As axudas outorgaranse con cargo á aplicación orzamentaria 2012/81.341.48902. Presentación de solicitudes. –As solicitudes poderán presentarse no Rexistro do Concello de Oleiros, sito no centro cultural “A Fábrica”, ata o día 1 de outubro de 2012, no modelo normalizado que se facilitará no mesmo. Oleiros, 24 de agosto de 2012. O alcalde Asdo.: Ángel García Seoane
04/09/2012 | Administración LocalMunicipal
Mugardos
Anuncio de notificación da liquidación de multa coercitiva a Daniel Aler Bayolo

Anuncio de notificación da liquidación de multa coercitiva a Daniel Aler Bayolo en relación co expediente de medioambiente 11/11 sobre malezas na Avda. do Seixo, 99 Logo de ter imposto unha multa coercitiva a Daniel Aler Bayolo, como medida de execución forzosa por incumprimento da resolución da Alcaldía 342/2011 de data 20/04/2011. Ao non poderse realizar a notificación persoal da liquidación da citada multa coercitiva a Areli Katie Jane Olius Willem, mediante este anuncio, e ao abeiro do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC), notifícaselle ao interesado a devandita liquidación. Tendo en conta que en atención ao artigo 61 da LRXPAC, o acto non se publica na súa integridade, fáiselle saber ao interesado que o texto íntegro da liquidación que se notifica está ao seu dispor no Departamento de Servizos Sociais do Concello de Mugardos, sito no 2.º andar do edificio do Concello, Avda. de Galicia, núm.45, Mugardos, para a súa consulta, no prazo de dez (10) días hábiles, que se contarán dende o día seguinte ao da publicación deste anuncio. Transcorrido o devandito prazo, a notificación entenderase producida. Para que conste e lle sirva de notificación ao citado interesado, en cumprimento do disposto no artigo 59.5 da antedita Lei 30/1992, do 26 de novembro, expido e asino o presente anuncio. Mugardos, 27 de agosto de 2012. O alcalde Xosé Fernández Barcia
04/09/2012 | Administración LocalMunicipal
Culleredo
Economía, Facenda, Réxime Interior
Aprobación definitiva do padrón fiscal de vados 2012

Aprobación definitiva do padrón fiscal da taxa por entradas de vehículos a través das beirarúas e reservas da vía pública 2012. O prazo de un mes de exposición ao público do padrón fiscal da taxa pola entrada de vehículos a través das beirarrúas e reservas da vía pública correspondente ó ano 2012 rematou sen que sen presentara reclamación algunha, polo que o acordo inicial enténdese elevado a definitivo. Culleredo, 27 de agosto de 2012. O alcalde Asdo.: Julio Sacristán de Diego
04/09/2012 | Administración LocalMunicipal
Oroso
Anuncio: aprobación inicial do Regulamento de creación, modificación e supresión de ficheiros de datos de carácter persoal do Concello de Oroso

O 26/07/2012 o Pleno do Concello aprobou inicialmente o Regulamento de creación, modificación e supresión de ficheiros de datos de carácter persoal do Concello de Oroso. Ábrese un trámite de información pública por un prazo de 30 días hábiles para que os interesados poidan presentar reclamacións e suxestións; de non habelas, elevarase automaticamente a definitivo o acordo que se aprobou inicialmente (artigo 49 da Lei 7/1985, de 2 de abril, reguladora das bases do réxime local). Oroso, 8 de agosto de 2012 O alcalde, Manuel Mirás Franqueira
04/09/2012 | Administración LocalMunicipal
Mugardos
Anuncio de notificación de incoación de expediente de medioambiente 66/11 sobre malezas á altura da rúa Galiñeiro, 49, a Ramón María Tenreiro Brochón

Anuncio de notificación de incoación de expediente de medioambiente 66/11 sobre malezas á altura da rúa Galiñeiro 49, a Ramón María Tenreiro Brochón Logo de terlle incoado un expdiente de orde de execución por razóns de salubridade, seguridade e ornato público a Juan Isaac Mareco Faci mediante a resolución da Alcaldía 342/2011 de data 20/04/2012. Ao non poderse realizar a notificación persoal da citada resolución a Juan Isaac Mareco Faci, mediante este anuncio, e ao abeiro do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC), notifícaselle ao interesado a devandita incoación de expediente. Tendo en conta que en atención ao artigo 61 da LRXPAC, o acto non se publica na súa integridade, fáiselle saber ao interesado que o texto íntegro da incoación que se notifica está ao seu dispor no Departamento de Servizos Sociais do Concello de Mugardos, sito no 2.º andar do edificio do Concello, Avda. de Galicia núm.45, Mugardos, para a súa consulta, no prazo de dez (10) días hábiles, que se contarán dende o día seguinte ao da publicación deste anuncio. Transcorrido o devandito prazo, a notificación entenderase producida. Para que conste e lle sirva de notificación ao citado interesado, en cumprimento do disposto no artigo 59.5 da antedita Lei 30/1992, do 26 de novembro, expido e asino o presente anuncio. Mugardos, 27 de agosto de 2012. O alcalde Xosé Fernández Barcia
04/09/2012 | Administración LocalMunicipal
Malpica de Bergantiños
Secretaría
Anuncio de formalización de contrato de obras

ANUNCIO Formalización de contrato de obras En cumprimento do disposto no artigo 154 do Real decreto lexislativo 3/2011 do 14 de novembro, polo que se aproba o texto refundido da Lei de contratos do sector público, a través do presente anuncio faise pública a formalización do seguinte contrato: Tipo de contrato: contrato de obras. Denominación: adecuación de parcela municipal para a creación de área recreativa en Cerqueda. Órgano de contratación: alcalde. Procedemento de adxudicación: negociado sen publicidade. Tramitación: urxente. Orzamento de licitación: 200.000 (IVE engadido ao 18%). Data de adxudicación: 14 de agosto de 2012. Adxudicatario: Construcciones López Cao, S. L. Importe da adxudicación: 195.041,33 (IVE engadido ao 18%). Data de formalización: 22 de agosto de 2012. Malpica de Bergantiños, a 28 de agosto de 2012. O alcalde Asdo.: Eduardo José Parga Veiga
04/09/2012 | Administración LocalMunicipal
Culleredo
Economía, Facenda, Réxime Interior
Convocatoria para a selección de mestre/a para impartir módulo formativo (persoal laboral temporal)

Convocatoria para a selección de mestre/a para impartir módulo formativo (persoal laboral temporal) Convócase proba selectiva, polo sistema de concurso de méritos, para a contratación de mestre/a (persoal laboral temporal) para impartir o módulo formativo “apoio psicosocial, atención relacional e comunicativa en institucións” (130 horas). A presente convocatoria rexerase polas bases aprobadas pola Xunta de Goberno Local en sesión celebrada o 27 de agosto de 2012, que poden consultarse nas oficinas municipais (servizo de persoal) e na páxina web www.culleredo.es.Culleredo, 27 de agosto de 2012. O alcalde Julio Sacristán de Diego
04/09/2012 | Administración LocalMunicipal
Cabana de Bergantiños
Licenza de actividade 280/2012

EDICTO Téndose solicitado desta Alcaldía, por don He Neptali Dior Celada, licenza municipal para a construcción de dous silos para almacenar forraxe en verde no lugar de Fontefría-Borneiro (Cabana de Bergantiños), de conformidade co establecido no artigo 8 do Decreto 133/2008, do 12 de xuño, de avaliación da incidencia ambiental, sométese a información pública polo período de VINTE DÍAS, a fin de que durante o mesmo (que comezará a contarse dende o día seguinte á última publicación deste anuncio no BOP ou no DOG) poida examinarse o expediente na Secretaría deste Concello polas persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que estimen oportunas. En Cabana de Bergantiños, o 20 de agosto de 2012. O alcalde en funcións Asdo.: Carlos M. Sande Martínez
04/09/2012 | Administración LocalMunicipal
Oleiros
Áreas de Cultura, Educación e Deportes
Bases específicas e convocatoria de axudas para asistencia a comedores escolares

ANUNCIO Bases específicas e convocatoria de axudas para asistencia a comedores escolares. No taboleiro de anuncios do Concello de Oleiros e do centro cultural “A Fábrica” atópanse expostas ditas bases. Obxecto. –É obxecto desta convocatoria a concesión de axudas para mantenza en comedores escolares de centros públicos de ensino de Oleiros, xestionados polas ANPAS, no curso escolar 2011/2012. Beneficiarios. –Alumnos matriculados en ditos centros para o curso escolar 2011/2012, e que reúnan os requisitos especificados nas bases da convocatoria. Financiación. –As axudas outorgaranse con cargo á aplicación orzamentaria 2012/82.324.48900 Solicitudes Lugar: Rexistro do Concello de Oleiros, sito no centro cultural “A Fábrica”. Prazo: desde o día seguinte á publicación deste anuncio no BOP ata o día 1 de outubro de 2012. Oleiros, a 23 de agosto de 2012. O alcalde Asdo.: Ángel García Seoane